CELEX: 52019PC0313
Language: da
Date: 2019-07-03
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede Udvalg, som er nedsat ved aftalen mellem Den Europæiske Union og Japan om et økonomisk partnerskab, med hensyn til listen over voldgiftsmænd

EUROPA-KOMMISSIONEN
            Bruxelles, den 3.7.2019
            COM(2019) 313 final
            2019/0147(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Det Blandede Udvalg, som er nedsat ved aftalen mellem Den Europæiske Union og Japan om et økonomisk partnerskab, med hensyn til listen over voldgiftsmænd
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om fastlæggelse af den holdning, der skal indtages på Unionens vegne i Det Blandede Udvalg, som er nedsat ved aftalen mellem Den Europæiske Union og Japan om et økonomisk partnerskab, i forbindelse med den planlagte vedtagelse af listen over personer, som er villige og i stand til at fungere som voldgiftsmænd.
            
            
               2.Baggrund for forslaget
            
            
               2.1.Aftalen mellem Den Europæiske Union og Japan om et økonomisk partnerskab 
            
            
               Aftalen mellem Den Europæiske Union og Japan om et økonomisk partnerskab ("aftalen") har til formål at liberalisere og lette handel og investeringer samt at fremme tættere økonomiske forbindelser mellem parterne.
            
            
               Aftalen blev indgået af Rådet for Den Europæiske Union den 20. december 2018 efter Europa-Parlamentets ratifikation den 12. december 2018. Aftalen trådte i kraft den 1. februar 2019.
            
            
               2.2.Det Blandede Udvalg
            
            
               Ved aftalens artikel 22.1, stk. 1, nedsættes Det Blandede Udvalg bestående af repræsentanter for hver part. Alle beslutninger og anbefalinger fra Det Blandede Udvalg træffes ved konsensus og kan vedtages enten ved personligt fremmøde eller skriftligt (artikel 22.2, stk. 3).
            
            
               I henhold til aftalens artikel 22.1, stk. 4, litra f), vedtog Det Blandede Udvalg på sit første møde den 10. april 2019 forretningsordenen for et panel og adfærdskodekset for voldgiftsmænd som omhandlet i artikel 21.30 i kapitlet om tvistbilæggelse. 
            
            
               2.3.Den påtænkte retsakt, der skal vedtages af Det Blandede Udvalg 
            
            
               I medfør af artikel 21.9, stk. 1, skal Det Blandede Udvalg udfærdige en liste på mindst ni personer, der er villige og i stand til at fungere som voldgiftsmænd ("den påtænkte retsakt").
            
            
               Det Blandede Udvalg burde i princippet havde truffet en sådan beslutning på sit første møde i henhold af aftalens artikel 22.1, stk. 2. Den kan dog også træffes skriftligt i henhold til aftalens artikel 22.2, stk. 3.
            
            
               I henhold til artikel 21.9, stk. 1, skal listen bestå af tre dellister: en delliste for hver part og en delliste for de personer, som ikke er statsborgere i nogen af parterne, og som skal varetage formandshvervet i panelet. Hver delliste skal bestå af mindst tre personer. Hver af parterne kan med henblik på oprettelse eller ajourføring af dellisten over formænd foreslå indtil tre personer.
            
            
               Partnerne har i fællesskab udarbejdet et udkast til liste over 15 personer, som er villige og i stand til at fungere som voldgiftsmænd.
            
            
               3.Den holdning, der skal indtages på Unionens vegne
            
            
               I dette forslag til Rådets afgørelse fastlægges den holdning, der skal indtages på Unionens vegne i Det Blandede Udvalg, som er nedsat ved aftalen mellem Den Europæiske Union og Japan om et økonomisk partnerskab, med hensyn til vedtagelsen af listen over personer, som er villige og i stand til at fungere som voldgiftsmænd.
            
            
               Partnerne har i fællesskab udarbejdet et udkast til liste over 15 personer, som er villige og i stand til at fungere som voldgiftsmænd. Listen opfylder kravene i aftalens artikel 21.9, stk. 1, om, at hver delliste skal bestå af mindst tre personer. Dellisten for EU består af fire personer, dellisten for Japan består af fem personer og dellisten for de i fællesskab udpegede formænd består af seks personer.
            
            
               Vedtagelsen af disse dokumenter er afgørende for, om aftalens bestemmelser i kapitel 21 (Tvistbilæggelse) kan blive operationelle og dermed for at sikre en gnidningsløs gennemførelse af aftalen.
            
         
         
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtages der afgørelser om fastlæggelse af, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen."
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  1
               .
            
            
               4.1.2.Anvendelse på det foreliggende tilfælde
            
            
               Det Blandede Udvalg er et organ, der er oprettet ved en aftale, nemlig aftalen mellem Den Europæiske Union og Japan om et økonomisk partnerskab.
            
            
               Den retsakt, som Det Blandede Udvalg skal vedtage, er en retsakt, der har retsvirkninger. Den påtænkte retsakt får bindende virkning i henhold til folkeretten, jf. aftalens artikel 102.
            
            
               Den påtænkte retsakt hverken supplerer eller ændrer den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsageligt af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal afgørelsen, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Anvendelse på det foreliggende tilfælde
            
            
               Det primære formål med og indhold af den påtænkte retsakt vedrører den fælles handelspolitik.
            
            
               Det materielle retsgrundlag for den foreslåede afgørelse er derfor artikel 207 i TEUF.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 207 i TEUF sammenholdt med artikel 218, stk. 9, i TEUF.
            
            
               2019/0147 (NLE)
            
            
               Forslag til
            
         
         
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Det Blandede Udvalg, som er nedsat ved aftalen mellem Den Europæiske Union og Japan om et økonomisk partnerskab, med hensyn til listen over voldgiftsmænd
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 3, og artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen mellem Den Europæiske Union og Japan om et økonomisk partnerskab ("aftalen") blev indgået af Unionen ved Rådets afgørelse (EU) 2018/1907 af 20. december 2018
                  2
                og trådte i kraft den 1. februar 2019. I henhold til aftalens artikel 22.1, stk. 4, skal Det Blandede Udvalg sikre, at denne aftale fungerer korrekt og effektivt.
            
            
               (2)I aftalens artikel 21.9, stk. 1, fastsættes det, at Det Blandede Udvalg på sit første møde skal udfærdige en liste på mindst ni personer, der er villige og i stand til at fungere som voldgiftsmænd. I henhold til aftalens artikel 22.2, stk. 3, kan Det Blandede Udvalgs beslutninger også vedtages skriftligt.
            
            
               (3)Den holdning, der skal indtages på Unionens vegne i Det Blandede Udvalg, bør fastlægges, da den påtænkte afgørelse får bindende virkning for Unionen —
            
            
               TRUFFET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i Det Blandede Udvalg, som er nedsat ved aftalen mellem Den Europæiske Union og Japan om et økonomisk partnerskab, med hensyn til vedtagelsen af listen over voldgiftsmænd skal baseres på det udkast til afgørelse vedtaget af Det Blandede Udvalg, der er knyttet til nærværende afgørelse.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64. 
               
               
                  
                     (2)
                  
                        EUT L 330 af 27.12.2018, s. 1.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 3.7.2019
            COM(2019) 313 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Det Blandede Udvalg, som er nedsat ved aftalen mellem Den Europæiske Union og Japan om et økonomisk partnerskab, med hensyn til listen over voldgiftsmænd
            
               
         
         
            
               UDKAST
            
            
               TIL AFGØRELSE NR. …/2019 TRUFFET AF DET BLANDEDE UDVALG,
            
            
               INDEN FOR RAMMERNE AF AFTALEN MELLEM DEN EUROPÆISKE UNION OG JAPAN OM ET ØKONOMISK PARTNERSKAB 
            
            
               af …
            
            
               om udfærdigelse af listen over 
            
            
               personer, der er villige og i stand til at fungere som voldgiftsmænd
            
            
               DET BLANDEDE UDVALG HAR —
            
            
               under henvisning til aftalen mellem Den Europæiske Union og Japan om et økonomisk partnerskab undertegnet i Tokyo den 17. juli 2018, særlig artikel 21.9, stk. 1, og artikel 22.2, stk. 3 —
            
            
               TRUFFET DENNE AFGØRELSE:
            
            
               1.Listen over personer, der er villige og i stand til at fungere som voldgiftsmænd, udfærdiges som angivet i bilaget.
            
            
               Denne afgørelse træder i kraft på datoen for vedtagelsen.
            
            
               Udfærdiget i ..., den ...
            
            
                     
                        På Det Blandede Udvalgs vegne
                     
                  
               
                     
                        Japans udenrigsminister
                     
                  
                  
                     
                        EU-repræsentant
                     
                  
               
               BILAG 
            
            
               LISTE OVER VOLDGIFTSMÆND 
            
            
               SOM OMHANDLET I AFTALENS ARTIKEL 21.9, STK. 1
            
            
               Voldgiftsmænd foreslået af Den Europæiske Union 
            
            
               1.Pieter Jan KUIJPER
            
            
               2.Laurence BOISSON DE CHAZOURNES
            
         
         
            
               3.Giorgio SACERDOTI
            
            
               4.Hélène RUIZ FABRI
            
            
               Voldgiftsmænd foreslået af Japan 
            
            
               1.Akio SHIMIZU
            
            
               2.Ichiro ARAKI
            
            
               3.Shotaro OSHIMA
            
            
               4.Kozo KAWAI
            
            
               5.Hironobu SAKAI
            
            
               Formænd 
            
            
               1.Merit JANOW (USA) 
            
            
               2.David UNTERHALTER (Sydafrika)
            
            
               3.Christian HAEBERLI (Schweiz)
            
            
               4.Armand DE MESTRAL (Canada)
            
            
               5.William DAVEY (USA)
            
            
               6.Jennifer A. HILLMAN (USA)